“โอเปกพลัส” เคาะเพิ่มเพดานผลิต 5 แสนล้านบาร์เรล/วัน เริ่ม ม.ค.ปีหน้า
“โอเปกพลัส” เคาะเพิ่มเพดานผลิตน้ำมัน 5 แสนล้านบาร์เรล/วัน เริ่มบังคับใช้ ม.ค.ปีหน้า
“โอเปกพลัส” เคาะเพิ่มเพดานผลิตน้ำมัน 5 แสนล้านบาร์เรล/วัน เริ่มบังคับใช้ ม.ค.ปีหน้า
4 ธ.ค. 2563

กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติปรับลดกำลังการผลิตน้ำมัน 7.2 ล้านบาร์เรล/วัน จากปัจจุบันที่ระดับ 7.7 ล้านบาร์เรล/วันในการประชุมซึ่งเสร็จสิ้นเมื่อวานนี้ (3 ธ.ค.63) โดยจะมีผลบังคับใช้ตั้งแต่เดือน ม.ค.หน้า
การตัดสินใจดังกล่าวบ่งชี้ว่า จะมีน้ำมันดิบปริมาณ 500,000 บาร์เรล/วัน จากกลุ่มโอเปกพลัสไหลเข้าสู่ตลาดน้ำมันโลก
ที่ประชุมโอเปกพลัสได้ตกลงที่จะจัดการประชุมรัฐมนตรีพลังงานในทุกๆ เดือน โดยจะเริ่มตั้งแต่เดือนม.ค.ปีหน้า เพื่อตัดสินใจเกี่ยวกับการปรับเพดานการผลิตสำหรับเดือนต่อๆ ไป โดยการปรับเพดานการผลิตในแต่ละเดือนนั้น จะไม่เกิน 500,000 บาร์เรล/วัน
นอกจากนี้ ที่ประชุมโอเปกพลัสยังได้ตัดสินใจที่จะขยายเวลาให้สมาชิกลดการผลิตน้ำมันเพื่อชดเชยกับการผลิตส่วนเกินไปจนถึงเดือนสิ้นเดือนมี.ค.ปีหน้า เพื่อสร้างความเชื่อมั่นว่า ประเทศสมาชิกกลุ่มโอเปกพลัสจะสามารถลดการผลิตเพื่อชดเชยกับกำลังการผลิตส่วนเกินในช่วงหลายเดือนที่ผ่านมาได้อย่างครบถ้วน
ก่อนหน้านี้ โอเปกพลัสได้ตัดสินใจปรับลดกำลังการผลิต 7.7 ล้านบาร์เรล/วัน ไปจนถึงสิ้นปี 2563 และหลังจากนั้น จะลดกำลังการผลิตลงเพียง 5.8 ล้านบาร์เรล/วันตั้งแต่เดือนม.ค. 2564 เป็นต้นไป ซึ่งจะทำให้มีปริมาณน้ำมันดิบเพิ่มขึ้น 2 ล้านบาร์เรล/วันจากโอเปกพลัสไหลเข้าสู่ตลาดน้ำมันโลก